Diari Oficial de la Generalitat Valenciana


Sumari del DOGV 2432, del 20-01-1995 (1995/833594)

DECRET 257/1994, de 20 de desembre, del Govern Valencià, pel qual es cedeixen al Consorci Provincial de Bombers de València diverses parcel·les situades en la cruïlla de l'autovia de Torrent amb la carretera de Picanya, destinades a la construcció d'un parc de bombers.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/20/257/dof/vci/html**

### Dades del document

Número de DOGV
:   2432

Data del DOGV
:   20-01-1995

Secció del DOGV
:   DISPOSICIONS GENERALS

Número del document
:   1995/833594


Data del document
:   20-12-1994

Organisme emissor
:   Conselleria d'Economia i Hisenda

Tipus de document
:   Decret

DECRET 257/1994, de 20 de desembre, del Govern Valencià, pel qual es cedeixen al Consorci Provincial de Bombers de València diverses parcel·les situades en la cruïlla de l'autovia de Torrent amb la carretera de Picanya, destinades a la construcció d'un parc de bombers.   
La Conselleria d'Obres Públiques, Urbanisme i Transports, amb motiu de l'execució de la carretera C-3215 expropià una sèrie de terrenys, entre els quals es troben les parcel·les 153, 154, 9159 i 159 situades en el terme municipal de Torrent en la cruïlla de l'autovia de Torrent amb la carretera de Picanya.  
Aquestes parcel·les, en l'actualitat sobrants i sobre les quals no s'ha exercit el dret de reversió, han estat sol·licitades pel Consorci Provincial de Bombers de València per a la construcció d'un parc de bombers.  
Considerant justificada la utilitat pública de la finalitat per a la qual es destinaran les parcel·les; d'acord amb el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 20 de desembre de 1994,  
DECRETE:  
Article primer  
Desafectar de la Conselleria d'Obres Públiques, Urbanisme i Transports les parcel·les 153, 154, 9159 i 159 situades al terme municipal de Torrent, a la cruïlla de l'autovia de Torrent amb la carretera de Picanya.  
Article segon  
Cedir al Consorci Provincial de Bombers de València la propietat de les parcel·les 153, 154, 9159 i 159, situades al terme municipal de Torrent, a la cruïlla de l'autovia de Torrent amb la carretera de Picanya, la descripció física de les quals és la següent:  
Parcel·la 153:  
Parcel·la rústica del polígon 11. Confronta: nord, finca 151, polígon 11, parcel·la 170; sud, finca 154, polígon 11, parcel·la 21; est, finca 173, polígon 11, parcel·la 171; i oest, camí.  
Parcel·la 154:  
Parcel·la rústica del polígon 11. Confronta: nord, finca 153, polígon 11, parcel·la 159; sud, finca 159, polígon 11, parcel·la 21; est, finca 310, polígon 11, parcel·la 172; i oest, camí.  
Parcel·la 9159:  
Parcel·la rústica del polígon 11. Confronta: nord, finca 154, parcel·la 21-1P; sud, carretera; est, finca 159, parcel·la 21-2P; i oest, camí.  
Parcel·la 159:  
Parcel·la rústica del polígon 11. Confronta: nord, finca 154, parcel·la 21; sud, carretera; est, finca 310, parcel·la 172; i oest, finca 9159, parcel·la 21-2P.  
Article tercer  
La cessió gratuïta al Consorci Provincial de Bombers de València es fa amb la condició de destinar l'immoble a la construcció d'un parc de bombers.  
Article quart  
Totes les despeses que puga comportar aquesta cessió i edificació del parc de bombers aniran a càrrec del Consorci Provincial de Bombers de València.  
Article cinqué  
Els perjudicis que puguen derivar-se d'una possible reversió dels terrenys cedits, per part dels antics propietaris, seran a compte del Consorci Provincial de Bombers de València, que renúncia a efectuar cap reclamació a la Generalitat Valenciana per aquesta circumstància.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 20 de desembre de 1994   
El president de la Generalitat Valenciana,  
JOAN LERMA I BLASCO  
El conseller d'Economia I Hisenda,  
AURELIO MARTíNEZ ESTÉVEZ


Còpia Permalink ELI